ადამიანის უფლებათა დაცვისა და გამოძიების ხარისხის მონიტორინგის დეპარტამენტი

ადამიანის უფლებათა დაცვისა და გამოძიების ხარისხის მონიტორინგის დეპარტამენტი — შინაგან საქმეთა სამინისტროს დეპარტამენტი, რომელიც 2018 წლის 11 იანვარს შეიქმნა. დეპარტამენტს 2019 წლის 15 თებერვლამდე ერქვა ადამიანის უფლებათა დაცვის დეპარტამენტი. ადამიანის უფლებათა დაცვის დეპარტამენტის ფუნქციებს სიცოცხლის წინააღმდეგ მიმართულ დანაშაულთა გამოძიების ხარისხის კონტროლი დაემატება 2019 წლის 24 ივლისამდე დეპარტამენტის დირექტორი იყო ლონდა თოლორაია.. 2019 წლის 24 ივლისიდან დეპარტამენტს ხელმძღვანელობს ნინო ცაციაშვილი.შსს-ის ადამიანის უფლებათა დაცვისა და გამოძიების ხარისხის მონიტორინგის დეპარტამენტის დირექტორად ნინო ცაციაშვილი დაინიშნა

საქმიანობა
შინაგან საქმეთა სამინისტროს ადამიანის უფლებათა დაცვის დეპარტამენტი უზრუნველყოფს დროულ რეაგირებასა და ეფექტიანი გამოძიების ჩატარებას შემდეგი კატეგორიის საქმეებზე:
 ოჯახური დანაშაული;
 ქალთა მიმართ ძალადობა;
 დისკრიმინაციული ნიშნით ჩადენილი დანაშაული;
 ტრეფიკინგი;
 არასრულწლოვანთა მიერ/მიმართ ჩადენილი დანაშაული.

თითოეულ ფაქტზე დროული რეაგირებისა და ეფექტიანი გამოძიების უზრუნველსაყოფად დეპარტამენტი:
 ახორციელებს გამოძიებისა და ადმინისტრაციული წარმოების მონიტორინგს;
 აანალიზებს მონიტორინგის შედეგებს , რომელთა საფუძველზეც გეგმავს სამომავლოდ  სხვადასხვა  (მაგ.: საკანონმდებლო, პრევენციული და სხვა) მიმართულებით განსახორციელებელ ღონისძიებებს;
 მონიტორინგის შედეგებს აცნობს ყველა იმ პირს, რომლებსაც შეხება აქვთ დეპარტამენტის კომპეტენციას მიკუთვნებულ დანაშაულებთან და ადმინისტრაციულ დარღვევებთან;
 მონიტორინგის პროცესში აღმოჩენილი ხარვეზების აღმოსაჩენად შეიმუშავებს რეკომენდაციებს;
 მონიტორინგის შედეგების საფუძველზე, განსაზღვრავს გამომძიებელთა გადამზადების საჭიროებებს და მონაწილეობას იღებს მათი კვალიფიკაციის ამაღლების პროცესში;
 ავლენს გამომძიებლებს, რომლებიც შესაძლოა წახალისდნენ მათი მოვალეობის კეთილსინდისიერად შესრულებისათვის;
 შეიმუშავებს წინადადებებს, სტრატეგიებსა და სამოქმედო გეგმებს ზემოაღნიშნული დანაშაულების პრევენციისა და ეფექტიანი გამოძიების უზრუნველყოფის მიზნით;
 აორგანიზებს და ახორციელებს პრევენციულ ღონისძიებებს;
 განიხილავს მოქალაქეთა განცხადებებს და საჩივრებს, საჭიროების შემთხვევაში ხვდება მათ;
 თანამშრომლობს ყველა იმ სახელმწიფო უწყებასთან, არასამთავრობო და საერთაშორისო ორგანიზაციასთან, რომლებიც მუშაობენ დეპარტამენტის კომპეტენციას მიკუთვნებულ საკითხებზე.საქართველოს შინაგან საქმეთა სამინისტროს ადამიანის უფლებათა დაცვის დეპარტამენტის დებულების დამტკიცების შესახებ - Matsne.gov.ge

კონტაქტი
ადამიანის უფლებათა დაცვისა და გამოძიების ხარისხის მონიტორინგის დეპარტამენტის საკონტაქტო მეილზე მოქალაქეს შეუძლია გამოაგზავნოს ნებისმიერი წინადადება, ინიციატივა, რომლებიც მიმართული იქნება დეპარტამენტის კომპეტენციას მიკუთვნებული დანაშაულის წინააღმდეგ კიდევ უფრო ეფექტიანი ბრძოლისაკენ.
 ელ.ფოსტა: adamianisuflebebi@mia.gov.ge

სქოლიო
კატეგორია:საქართველოს შინაგან საქმეთა სამინისტრო